દુનિયામાં દૂધ ઉત્પાદન વૃદ્ધિમાં 50 ટકા ફાળો: જીસીએમએમએફના ઉપાધ્યક્ષ જેઠા ભરવાડે માહિતી આપતાં જણાવ્યું હતું કે, છેલ્લા 21 વર્ષમાં ભારત દુનિયાના દૂધના સૌથી મોટા ઉત્પાદક તરીકેનું સ્થાન જાળવી રાખ્યું છે અને જ્યારે વિશ્વમાં 2 ટકાના સંગ્રહિત વાર્ષિક વૃદ્ધિ દરે દૂધ ઉત્પાદનમાં વૃધ્ધિ થઇ રહી છે, તેની સામે ભારતમાં છેલ્લા 3 થી 4 વર્ષમાં 5.5 ટકાના સંગ્રહિત વાર્ષિક વૃદ્ધિ દરે દૂધ ઉત્પાદન થઇ રહેલું છે.